* Imenice su riječi kojima se imenuju:

 

* Imenice koje su nazivi za sva bića, predmete i pojave nazivaju se OPĆE (ormar, knjiga, kiša, kosa, cipele...)
* Imenice kojima se imenuju samo određena bića, predmeti ili pojave zovu se VLASTITE (Mate, Split...)
* Imenice koje su naziv za skup bića ili predmeta iste vrste nazivaju se ZBIRNE (momčad, granje)

**STVARNE** (konkretne) i **MISLENE** (apstraktne) imenice

*Ja volim* ***ljubav.***Imenica ljubav je mislena, apstraktna imenica (ne može se opipati)

*Sutra pišemo* ***test.*** Imenica test je stvarna (konkretna )imenica (možemo je opipati)

Postoje još i **GRADIVNE** imenice koje označavaju tvar materiju, građu, odnosno od čeka je što npr.: sol, snijeg, bakar metal, meso pšenica itd.

**GRAMATIČKE OSOBINE IMENICA**

Razlikujemo tri gramatičke kategorije: rod, broj, padež.

Gramatičke kategorije sadržane su u gramatičkom morfemu:

Ptic –a – ženski rod, jednina, nominativ

ROD je gramatičko obilježje imenice koje uvjetuje da druge imenske riječi (pridjevi, zamjenice, brojevi) uz imenicu dolaze u jednom od triju različitih oblika. Tri su gramatička roda: muški, ženski, srednji.

**ROD OBLIKOTVORNI MORFEM**

muški - ø (čovjek-ø ) -o (Mark-o) - e (Hrvoj-e)

ženski - a (kuć-a) - e (Jel-e) - ø(rdaost-ø)

srednji - o (sel –o) - e (mor-e)

**ZAKLJUČAK**: imenice muškog roda završavaju na **suglasnik**, osim kod nekih vlastitih imena; imenice ženskog roda završavaju većinom na **a**, e i **suglasnik**; imenice srednjeg roda završavaju na **e** i **o**.

**BROJ**

Razlikujemo jedninu i množinu

Jednina- ptica

Množina – ptice

Neke imenice mogu imati samo jedninu i to se naziva- **singularia tantum:**

zbirne imenice: granje, lišće...

Neke imenice mogu imati samo množinu i to se naziva – **pluralia tantum:**

leđa, usta, hlaće, vrata...

**PADEŽ**

U hrvatskom jeziku razlikujemo sedam padeža. Padež je kategorija kojom se izriču različiti odnosi onoga što riječ znači prema sadržaju rečenice, Ti se odnosi izriču padežnim nastavcima i naglaskom.

**NOMINATIV tko? što?- imenuje nešto**

**GENITIV koga? čega? – izriče pripadnost ili nečiju osobinu**

**DATIV komu? čemu?- namjera i cilj**

**AKUZATIV koga? što?- cjelovitost, objekt radnje**

**VOKATIV oj! – dozivanje, obraćanje**

**LOKATIV o komu? o čemu?- mjesto radnje**

**INSTRUMENTAL (s) kim? (s) čim?- društvo sredstvo**

**Promjena riječi** kroz **padeže naziva se sklonidba ili deklinacija**.

**Sklanjati imenicu znači na osnovu dodati padežni nastavak.**

**Osnova** imenice je oblik koji dobijemo kada od riječi odvojimo nastavak za genitiv jednine: ptica; **ptic**-e

**NOMINATIV i VOKATIV** su **nezavisni padeži**, mogu stajati samostalno. Ostali padeži su

**zavisni (kosi)** padeži jer ovise o drugim riječima u rečenici.

**N. jabuka N. jabuke**

**G. jabuke G. jabuka**

**D. jabuci D. jabukama**

**A. jabuku A. jabuke**

**V. jabuko V. jabuke**

**L. jabuci L. jabukama**

**I. jabukom I. jabukama**

**ZAMJENICE**

**Zamjenice** su promjenjiva vrsta riječi, **zamjenjuju imenicu ili upućuju na osobu ili predmet.**

Razlikujemo zamjenice po funkciji:

* Imenične zamjenice, tj. riječi koje zamjenjuju imenice, u rečenici su samostalne i odgovaraju na pitanje ***tko?, što?***

***Tko****je otvorio vrata? – Ona!*

***Što****je to? – Ništa.*

* Pridjevne zamjenice, tj. riječi koje zamjenjuju pridjeve, u rečenici dolaze kao dodatak imenicama i odgovaraju na pitanja: *koji? čiji? kakav? kolik?*

***Čiji****je to šešir?* – ***Njezin.***

***Koja****je ptica doletjela?* – ***Ona****ptica.*

***Kakve****knjige voliš?* – *Volim****svakakve****knjige.*

***Koliko****se olovaka nalazi u pernici?* – *Pogledaj.****Ovoliko****olovaka se nalazi u pernici..*

**Po značenju zamjenice dijelimo na:**

|  |  |
| --- | --- |
| **LIČNE/OSOBNE** | **ja, ti, on, ona ono; mi, vi, oni, ne, ona** |
| **POVRATNA** | **sebe, se** |
| **POSVOJNE** | **moj, tvoj, njegov, njezin/njen: naš, vaš, njihov** |
| **POVRATNO-POSVOJNA** | **svoj** |
| **POKAZNE** | **ovaj, taj, onaj, ovakav, onakav, takav, ovi, ove, te** |
| **ODNOSNE-UPITNE** | **tko, što, koji, koja, koje, čiji, kakav, kolik...** |
| **NEODREĐENE** | **netko, nešto, ništa, nečiji, svašta, svatko...** |

**Lične (osobne) zamjenice:**
1. lice jednine (osoba koja govori i sebi): *ja*
2. lice jednine (osoba kojoj je govor upućen): *ti*
3. osoba jednine (osoba koja ne govori o sebi niti joj je govor upućen): *on* (m. r.), *ona*(ž. r.) i *ono* (s. r.) 1. lice množine (osobe koja govori o sebi): *mi*
2. lice jednine (osoba kojoj je govor upućen): *vi*
3. osoba jednine (osba koja ne govori o sebi niti joj je govor upućen): *oni* (m. r.), *one*(ž. r.) i *ona* (s. r.)

|  |  |  |  |  |  |  |
| --- | --- | --- | --- | --- | --- | --- |
| **jednina** | [**N**](https://hr.wikipedia.org/wiki/Nominativ) | jâ | tî | ôn | òna | òno |
| [**G**](https://hr.wikipedia.org/wiki/Genitiv) | mene, me | tebe, te | njega, ga | njê, je | njega, ga |
| [**D**](https://hr.wikipedia.org/wiki/Dativ) | meni, mi | tebi, ti | njemu, mu | njôj, joj | njemu, mu |
| [**A**](https://hr.wikipedia.org/wiki/Akuzativ) | mene, me | tebe, te | njega, ga | njû, ju, je | njega, ga |
| [**V**](https://hr.wikipedia.org/wiki/Vokativ) | - | ti | - | - | - |
| [**L**](https://hr.wikipedia.org/wiki/Lokativ) | meni | tebi | njemu, njem | njôj | njemu, njem |
| [**I**](https://hr.wikipedia.org/wiki/Instrumental) | mnôm, mnôme | tobom | njîm, njîme | njôm, njôme | njîm, njîme |
| **množina** | [**N**](https://hr.wikipedia.org/wiki/Nominativ) | mî | vî | òni | òne | òna |
| [**G**](https://hr.wikipedia.org/wiki/Genitiv) | nâs, nas | vâs, vas | njîh, ih |
| [**D**](https://hr.wikipedia.org/wiki/Dativ) | nama, nam | vama, vam | njima, im |
| [**A**](https://hr.wikipedia.org/wiki/Akuzativ) | nâs, nas | vâs, vas | njîh, ih |
| [**V**](https://hr.wikipedia.org/wiki/Vokativ) | - | vi | - |
| [**L**](https://hr.wikipedia.org/wiki/Lokativ)[**I**](https://hr.wikipedia.org/wiki/Instrumental) | nama | vama | njima |

**Povratnu zamjenicu *sebe*:**
Ona zamjenjuje sve osobne zamjenice kada se označuje da radnje ne prelazi na drugoga, nego se vraća na subjekt.

*Ti vidiš****sebe.***

**Posvojne zamjenice:**
One zamjenjuju posvojne pridjeve i odgovaraju na pitanja: *čiji? čija? čije?*
Posvojne su zamjenice *moj*, *tvoj*, *njegov*, *njezin* (*njen*), *naš*, *vaš*, *njihov*.

**Povratno-posvojnu zamjenicu**:
Ona označava da nešto pripada subjektu i zamjenjuje sve posvojne zamjenice.

*Ja vozim****svoj****bicikl.*

**Pokazne zamjenice:**
One su pridjevne i govore nam u blizini kojega se lica nalazi ono što znači riječ uz koju stoji:
– u blizini 1. lica: ovaj
– u blizini 2. lica: *taj*
– u blizini 3. lica: *onaj*

*Poklanjam ti****ovu****bilježnicu.*

*Dodaj mi****tu****olovku.*

*Sjećaš li se****one****knjige?*

**Upitno- odnosne zamjenice:**
To su iste riječi koje se razlikuju po upotrebi: *tko*, *što*, *koji*, *čiji*, *kakav*, *kolik*

Upitne zamjenice služe za postavljanje pitanja.

***Tko****je on?* – *On je saborski zastupnik.*

***Koji****je ovo mjesec?* – *Lipanj.*

Odnosne zamjenice uvode odnosnu rečenicu. One dolaze samo u zavisnim rečenicama. Mogu se odnositi na jednu riječ:

Imao je bicikl kakav se obično koristi u biciklističkim utrkama.

Mogu se odnositi i na cijelu rečenicu:

Kada je došao na posao vrata su već bila otvorena, što je značilo da je netko možda opljačkao njegov dućan tijekom noći.

**Neodređene zamjenice:**

One zamjenjuju nešto neodređeno, nešto suviše općenito ili nešto niječno.

Netko mi je poslao pismo.

Svaka je osoba drugačija.

Ništa ne vidim.

**PRIDJEVI**

Pridjevi su riječi kojima se izriče svojstvo predmeta ili pojava. Pridjevi suzuju opseg značenja riječi kojima se pridijevaju, a to su najčešće imenice.

* Po **značenju** se pridjevi dijele na **opisne, gradivne i posvojne**.

• OPISNI (KVALITATIVNI) PRIDJEVI izriču osobine i odgovaraju na pitanje **kakvo je tko** ili **što**. Izriču tvarna (prirodna, fizička, materijalna) i netvarna (misaona, duhovna, psihička) svojstva. Na primjer: sladak, topao, žut, pametan, žalostan…

• GRADIVNI (MATERIJALNI) PRIDJEVI izriču tvarnost, od čega je što napravljeno. Na primjer: zlatni, drveni, željezni…

• POSVOJNI (POSESIVNI) PRIDJEVI izriču pripadanje. Odgovaraju na pitanje čiji. na primjer: bratov, gospodski, majčinski, vučji…

Pridjeve je po značenju moguće podijeliti na samo dvije skupine; opisne i odnosne. Opisni su isti kao i u trodijelnoj podjeli, a odnosni izriču odnose koje predmeti, bića ili pojave imaju prema kojemu drugom predmetu – oni obuhvaćaju posvojne i gradivne i neke opisne (one koje izriču prostor i vrijeme).

**GRAMATIČKA SVOJSTVA**:

* + pridjevi imaju rod, broj, padež i vid
	+ rod , broj zavise od roda i broja imenice uz koju stoje (lijep dan, lijepa slika, lijepo selo)
		- po načinu kako određuju imenicu, oblici pridjeva mogu bit određeni i neodređeni
		- NEODREĐENI oblik pridjeva kazuje promjenjive osobine onoga što znače imenice i odgovaraju na pitanje kakav (crn kaput)

♦ u neodređenom obliku pridjev stoji kada je:

* + - dio imenskog predikata (Šešir je lijep.)
		- dio atributnog skupa – tzv. G svojstva (medvjedići dobra srca)
		- u službi predikatnog proširka (Poslije toga postao je zločest.)
		- posvojni pridjevi na -ov, -ev, -ljev, -in

• ODREĐENI oblik pridjeva upotrebljava se kada se pridjevom izriče stalna osobina predmeta, odnosno kada se određuje između više stvari različitih osobina ona o kojoj se govori.

♦ sklanjaju se po pridjevsko-zamjeničkoj deklinaciji

- jednina m. r. : N stari, G starog(a), D starom(u), A stari/starog(a), V stari, L starom(u), I starim

- množina m. r. : N stari, G starih, D starim(a), A stare, V stari, L starim(a), I starim(a)

♦ dulji padežni oblici (s navescima-neobvezatni nastavci u genitivu, dativu i lokativu pridjeva) upotrebljavaju se:

* + - kada je pridjev u rečenici bez imenice (Pijanom(u) se i vlak sklanja.)
		- kada sljedeća riječ počinje istim ili sličnim zatvornikom (bijeloga goluba)
		- kada je uz imenicu više pridjeva posljednji je kraći (hrvatskoga književnog jezika)

♦ određeni pridjev se upotrebljava:

* + - kada je ispred njega neka pokazna zamjenica (ovaj lijepi šal)
		- kada je pridjev dio vlastitog imena (Dugi otok)
		- kada je pridjev dio stručnog termina (pravopisni problem)
		- kada pridjev završava na –ći, –ji, -nji, -šnji, -ski/ki
		- kada je pridjev u komparativu ili superlativu (bolji, boljeg)

**KOMPARACIJA PRIDJEVA**

Samo opisni pridjevi se kompariraju kroz tri stupnja: **pozitiv, komparativ, superlativ**.

KOMPARATIV

♦ tvori se nastavcima:

* + - iji > topliji, stariji, labaviji…
		- (j)i > krući, suši, skuplji (jotirani); vrući, krnji (nejotirani)
		- ši > samo tri pridjeva: lakši, mekši, ljepši

♦ supletivne oblike imaju: dobar – bolji, zao – gori, malen – manji, velik – veći…

♦ neki pridjevi imaju dvojne oblike: čistiji/čišći, ljeniji/ljenji, slaniji/slanji, dulji/duži…

SUPERLATIV

♦ tvori se o komparativa prefiksom naj-: najbolji, najjači, najveći

PRAVOPISNA PRAVILA:

1. posvojni pridjevi na -ov, -ev, -ljev, -in izvedeni od vlastitih imena pišu se velikim slovom (Markov, Petrin, Čehovljev…)

2. odnosni pridjevi na -ski, -ški, -čki, -ćki izvedeni od vlastitih imena pišu se malim slovom (hrvatski, paški, matoševski…)

3. odnosni pridjevi od stranih imena:

a. pridjevi od osobnih imena pišu se izgovorno (šekspirovski)

b. pridjevi od zemljopisnih imena pišu se izvorno i izgovorno (newyorški, njujorški)

**BROJEVIVI**

Brojevi su djelom promjenjiva vrsta riječi kojom se izriče koliko čega ima i koje je što po redu. Brojeve dijelimo na:

**glavne brojeve**: brojeve koji izriču točnu količinu nečega (jedan, dva, tri itd.)

**redne brojeve:** brojeve koji izriču koje je što po redu (prvi, drugi, treći itd.)

* glavni brojevi mogu biti jednočlani (npr. jedan, pedeset, milijun; dakle sastoje se od jedne riječi) i višečlani (dvadeset devet, tisuću petsto četrdeset osam; dakle sastoje se od dviju ili više riječi)
* jednočlani brojevi dijele se na osnovne – od 1 do 10, zatim sto ili stotina, tisuća, milijun, milijarda, bilijun itd. i na izvedene – od 1 do 19, desetice od 20 do 90 (dakle dvadeset, trideset, četrdeset, pedeset itd.)

**Oblici brojeva**

**1. Glavni brojevi**

**Od glavnih brojeva sklanjaju se jèdan, dvȃ, trȋ i čètiri:**

m. r. ž. r. sr. r.

N jèdan jèdna jèdno

G jèdnog, jednoga jèdnē jèdnog, jednoga

D jèdnom, jednomu, jednome jèdnōj jèdnom, jednomu, jednome

A =N ili G jèdnu =N

V =N =N =N

L jèdnom, jèdnomu, jèdnome jèdnōj jèdnom, jèdnomu, jèdnome

I jèdnīm jèdnōm jèdnīm

Broj jedan može imati množinu i tada stoji uz imenice koje znače jedan predmet ili skup koji po bilo čemu pripada zajedno. Tada broj jedan znači: isti (mi smo jednih godina); neki (jedni sjede, jedni stoje); skup/par (imenice koje su pluralia tantum i one koje u množini čine cjelinu: na kući su samo jedna vrata, kupila sam jedne ljestve, jedne su čarape poderane).

Kao dvȃ sklanjaju se ȍba i ȍbadvā, a ȍbje i ȍbadvije sklanjaju se kao dvȉje.

m. i sr. r. ž. r.

N, A, V dvȃ dvȉje

G dvàju dvìjū

D, L, I dvàma dvjèma

Brojevi trȋ i čètiri imaju iste oblike za sva tri roda:

N, A, V trȋ čètiri

G trìjū četirìjū

D, L, I trìma četirìma, čètirima

**2. Redni brojevi**

prvi, drugi, treći, stoti, tisući, hiljaditi, milijunti, milijardni

imaju oblike određenih pridjeva

kod brojeva sedam – sedmi, osam – osmi – nepostojano a

**3. Zbirni brojevi**

dvoje, troje…

tvorba: osnova glavnog broja + nastavci -oje/-ero (osim broja četiri koji ima drugu osnovu)

N., A., V. dvoje, G. dvojega (dvoga), D., L., I. dvojemu (dvome, dvojima, dvoma)

oblici koji u D, L, I završavaju na -im(a) zapravo su oblici brojevnog pridjeva!!

**4. Brojevni pridjevi**

- su riječi sa značenjem broja i s pridjevskom službom (dvoji, troji, četvori, osmori…)

- brojevni pridjevi pridružuju se imenicama koje znače kakav par: dvoja vrata, dvojih vrata

tvorba: sufiksom -oj, -er i -or, a imaju oblike kao određeni pridjevi

U množini: N. dvoji / dvoja / dvoje, G. dvojih, D. dvojima, A. = dvoje / dvoja /dvoje, L.=D., I.=D.

u mn. rabe se uz pl. tantum (petora kola) i uz imenice koje znače par ili skup (troje rukavice = tri para)

**5. Brojevne imenice**

*Nas* ***dvoje*** *idemo u kino.*

dvojica, obojica, trojica, četvorica… pedesetorica – ove riječi imenuju bića , ali označavaju i broj, koliko je tih lica. Imaju osobine imenica i brojeva pa ih nazivamo - BROJEVNE IMENICE

tvorba: nastavkom -ica

služe kad se broje muškarci

imenica uz njih je u genitivu množine

Poredak: lična zamjenica uvijek stoji ispred i tada je u genitivu množine kad je brojevna imenica u N., G., A., V. (N. nas trojica, G. nas trojice, A. nas trojicu, V. vas trojica)

u istom je padežu kao i brojevna imenica kad je br. imenica u D., L, I. nama trojici

**6. Brojevni prilozi**

- izriču približnu količinu, približan broj nečega

desetak, petnaestak, dvadesetak…

tvorba: nastavak -ak

znače približnu količinu

imenica uz njih –> u G.mn. (desetak kuća)

**Pisanje višečlanih brojeva**

1. Mogu se samo nizati bez veznika: osamdeset devet, dvjesta pedeset tri, milijun šesto tisuća sedamsto šesnaest.

2. Može se između svakog člana stavljati veznik -i, ali to je rjeđe: šest stotina i osamdeset i tri, tisuću i dvjesta i šezdeset i četiri.

3. Može se samo zadnji član povezivati veznikom -i: šest stotina osamdeset i tri, tisuću osamsto pedeset i dva

**PAZI!** U novčanim se dokumentima cijeli broj obično piše kao jedna riječ: tisućuosamstosedamdesetpet